ΚΑΝΟΝΙΣΜΟΣ (ΕΟΚ) αριθ. 666/74 ΤΟΥ ΣΥΜΒΟΥΛΙΟΥ της 28ης Μαρτίου 1974 περί συμπληρώσεως του κανονισμού (ΕΟΚ) αριθ. 986/68 όσον αφορά τα κριτήρια που διέπουν τον καθορισμό των ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή ζώων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 662/74 (2), και ιδίως το άρθρο 10 παράγραφος 2,

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 85 της 29.3.1974, σ. 51.

την πρόραση της Επιτροπής,

Εκτιμώντας:

ότι, συμφώνως προς το άρθρο 10 παράγραφος 3 του κανονισμού (ΕΟΚ) αριθ. 804/68, το ποσό των ενισχύσεων για το αποκορυφωμένο γάλα και το αποκορυφωμένο γάλα εις κόνιν, τα οποία προορίζονται για τη διατροφή ζώων, καθορίζεται στο εξής κατά τη διαδικασία που προβλέπεται στο άρθρο 30 του εν λόγω κανονισμού ότι είναι, κατά συνέπεια, αναγκαίο να καθορισθούν τα κριτήρια, τα οποία πρέπει να ληφθούν υπόψη κατά τον καθορισμό των ενισχύσεων αυτών και να συμπληρωθεί αναλόγως ο κανονισμός (ΕΟΚ) αριθ. 986/68 του Συμβουλίου, της 15ης Ιουλίου 1968 περί θεσπίσεως γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή ζώων (3), όπως τροποποιήθηκε τελευταία από τον κανονισμό (ΕΟΚ) αριθ. 1038/72 (4)

(3) ΕΕ αριθ. Ν 169 της 18.7.1968, σ. 4.

(4) ΕΕ αριθ. Ν 118 της 20.5.1972, σ. 21.

ότι, για να προσδιορισθεί το ποσό των εν λόγω ενισχύσεων, πρέπει να ληφθεί υπόψη το σύνολο της αγοράς πρωτεϊνών που χρησιμοποιούνται για τη διατροφή των ζώων, και ιδίως η σχέση που υπάρχει μεταξύ της τιμής του αποκορυφωμένου γάλακτος εις κόνιν και εκείνης των ανταγωνιστικών αζωτούχων υλών ότι είναι σκόπιμο να ληφθούν επίσης υπόψη ως στοιχεία εκτιμήσεως η εξέλιξη της χρησιμοποιήσεως του υγρού αποκορυφωμένου γάλακτος και εκείνη του αποκορυφωμένου γάλακτος εις κόνιν, καθώς επίσης και οι τάσεις των τιμών στην αγορά των μόσχων ότι, εξάλλου, πρέπει να εξασφαλίζεται ικανοποιητική σταθερότης του ποσού των ενισχύσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Το ακόλουθο άρθρο 2α προστίθεται στον κανονισμό (ΕΟΚ) αριθ. 986/68:

«1. Οι ενισχύσεις καθορίζονται λαμβανομένων υπόψη των ακολούθων στοιχείων:

- της τιμής παρεμβάσεως του αποκορυφωμένου γάλακτος εις κόνιν, η οποία ισχύει κατά την αντίστοιχη γαλακτοκομική περίοδο,

- της εξελίξεως της καταστάσεως εφοδιασμού σε αποκορυφωμένο γάλα και αποκορυφωμένο γάλα εις κόνιν καθώς και της χρησιμοποιήσεώς των για τη διατροφή των ζώων,

- της εξελίξεως των τιμών των μόσχων,

- της εξελίξεως της τιμής, στην αγορά των ανταγωνιστικών πρωτεϊνών σε σχέση προς την τιμή του αποκορυφωμένου γάλακτος εις κόνιν.

2. Οι ενισχύσεις καθορίζονται κάθε χρόνο για την επομένη γαλακτοκομική περίοδο, αμέσως μετά τον καθορισμό της τιμής παρεμβάσεως του αποκορυφωμένου γάλακτος εις κόνιν για τη νέα περίοδο, εντός ενός περιθωρίου καθοριζομένου από το Συμβούλιο, προτάσει της Επιτροπής, κατά τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης.

Οι ενισχύσεις δεν τροποποιούνται κατά τη διάρκεια μιάς γαλακτοκομικής περιόδου παρά μόνο κατά το μέτρο που απαιτείται από την αισθητή αλλαγή των στοιχείων τα οποία αναφέρονται στην παράγραφο 1.

3. Ως προς τη γαλακτοκομική περίοδο 1974/1975, η ενίσχυση για το αποκορυφωμένο γάλα εις κόνιν τοποθετείται μεταξύ 26 και 36 λογιστικών μονάδων ανά 100 χιλιόγραμμα.

Για το αποκορυφωμένο γάλα, η ενίσχυση ευρίσκεται σε σχέση ανάλογη προς την ενίσχυση που καθορίζεται για το αποκορυφωμένο γάλα εις κόνιν.»

ρθρο 2

Ο παρών κανονισμός αρχίζει να ισχύει την 1η Απριλίου 1974.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 28 Μαρτίου 1974.

Για το Συμβούλιο

Ο Πρόεδρος

J. ERTL